Кристин Юрукова
Характеристики

chitanka.info

Един крие

в шепите

зъбите си,

избитите,

друг —

песните си,

цветоносните.

Някой иска

да е въже

за акробатиките

на близките,

друг — протегната

ръка за далечните.

После всички

скачат в дълбокото,

сякаш ще плуват,

не гледат,

че е празно

и дъно

няма и няма,

а внимават

само

да не се опръскат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.